Archive.is

archive.today (også kjent som archive.ph og archive.is) er en arkiveringsside som lagrer øyeblikksbilder av nettsider. Den har støtte for JavaScript-tunge nettsider som Google Maps og progressive webapplikasjoner som Twitter. Den oppretter to øyeblikksbilder: En replikasjon av den opprinnelige nettsiden, samt en skjermdump. Nettstedet ble opprinnelig etablert i 2012 som archive.today, men byttet i 2015 til archive.is. I 2019 begynte en utfasing av archive.is-domenet til fordel for dagens archive.today-speil.

Funksjonalitet 
Archive.today bruker «» for å ta opp de omsluttende ressursene som trengs for å fange en høykvalitets øyeblikksbilde, og oppretter et PNG-bilde for å gi en statisk og ikke-interaktiv visualisering av nettsiden.

I motsetning til søkeroboter som Wayback Machine, lagrer archive.today kun individuelle sider etter eksplisitte brukerforespørsler, og respekterer derfor ikke robots.txt-filer. På bakgrunn av dette kan ikke nettsideeiere fjerne innhold, dermed er dette et «permanent» arkiv.

Siden juli 2013 har archive.today støttet Memento Projects programmeringsgrensesnitt (API).

Tilgjengelighet

Australia 
I mars 2019 ble nettstedet blokkert i seks måneder av flere australske internettleverandører etter terrorangrepet på en moské i Christchurch på New Zealand i et forsøk på å begrense distribusjon av videoopptak av angrepet. Blokkeringen ble senere opphevet.

Finland 
21. juli 2015 blokkerte operatørene tilgang til tjenesten fra alle finske IP-adresser, og uttalte på Twitter at de gjorde dette for å unngå en eskalering med den finske regjeringen. Blokkeringen ble senere opphevet.

Kina 
Ifølge GreatFire.org, en nettside som overvåker statusen til alle nettsteder som er blokkert av Den kinesiske brannmur, har archive.today vært blokkert i Kina siden mars 2016, archive.li siden september 2017,, archive.fo siden juli 2018, og archive.ph siden desember 2019.

Russland 
I Russland er kun HTTP-tilgang mulig; HTTPS-forbindelser er blokkert.

Hosting 
Veesp hoster archive.today. Nettstedet var beskyttet av Cloudflare fra 16. august 2018 til 2. september 2018.

Egenskaper 
Archive.today lagrer kun tekst og bilder, ekskludert video og annet ikke-statisk innhold. Siden holder greie på alle lagrede versjoner av snapshot som er lagret, og spør brukeren om en bekreftelse før man legger til et nytt snapshot av en allerede lagret nettadresse.

Nettsider kan ikke dupliseres fra archive.today til archive.org som en sekundær backup. Det omvendte – fra archive.org til archive.today – er mulig, men kopieringen tar vanligvis lengre tid enn en direkte fangst av nettsiden. Noen nettsider kan ikke lagres av hverken Internet Archive eller archive.today på grunn av deres robots.txt-fil.

Se også 
 Digital preservering
 Lenkeråte
 Perma.cc
 Nettarkivering
 WebCite
 Internet Archive

Referanser

Eksterne lenker 
 

Digitale bibliotek
Databaser
Etableringer i 2012